
Gospod je zatočišče ubogega (Psalm 14,6),
Caritas – Pomoč doma, Elizabetina nabirka


Spoštovani gospod župnik, dragi farni sodelavci in sodelavke,

geslo letošnjega svetovnega dneva ubogih je vzeto iz 14. psalma: »Gospod je zatočišče ubogega.« Vsi ljudje, še posebej tisti, ki so revni in v stiski, lahko zaupajo, da jim Bog nudi zavetje. To postane konkretno in izkustveno, kakor v svoji poslanici ob današnjem dnevu poudarja papež Leon, kadar smo drug za drugega in za vse, ki so v stiski. Božja bližina postane otipljiva v medčloveških srečanjih. Tako se svetovni dan ubogih povezuje s tradicionalno Elizabetino nedeljo in Caritasovo nabirko za boj proti revščini tukaj, v naši deželi.

Da smo drug drugemu dar, se med drugim kaže tudi v tem, da podarjamo svoj čas in denar. To je lahko konkretna in neposredna pomoč prijateljem ali sosedom. Lahko pa je tudi dar namenjen Caritas, ki je pri boju proti revščini skoraj v celoti odvisna od darov. Tudi danes imamo ob Elizabetini nabirki ponovno možnost, da podpremo Caritas pri pomoči revnim pri nas na Koroškem.

Pomagajte nam, da bomo lahko ljudem v stiski hitro in konkretno stali ob strani. V prilogi najdete gradivo za farno nabirko. Plakate vam bomo poslali po pošti. Prosim vas, da pri bogoslužju seznanite ljudi s stisko naših bratov in sester v naši deželi in jih navdušite, da skupaj pomagamo!


Bog lonaj za vašo velikodušno pomoč!

S prijateljskim pozdravom

